b"\n_START_ARTICLE_\nGangneung\n_START_SECTION_\nGyeongpodae\n_START_PARAGRAPH_\nGangneung \xc3\xa9s un lloc que es considera especial, ja que es t\xc3\xa9 acc\xc3\xa9s a un llac i al mar. Gyeongpodae \xc3\xa9s un pavell\xc3\xb3 amb vista al llac Gyeongpo. Es diu que es pot veure la lluna cinc vegades al temps, una al cel, una al llac, una a la mar, una en una got d'una beguda, i una en els ulls d'un amant. Aquest lloc \xc3\xa9s localitzat en el centre oest de la ciutat.\n_START_SECTION_\nCultura\n_START_PARAGRAPH_\nLa ciutat de Gangneung t\xc3\xa9 diversos festivals, i el m\xc3\xa9s fam\xc3\xb3s i gran \xc3\xa9s el de Dano (\xea\xb0\x95\xeb\xa6\x89 \xeb\x8b\xa8\xec\x98\xa4\xec\xa0\x9c) al recinte firal prop del riu Namdae. El 1967, el festival de Dano va ser catalogat com a patrimoni cultural de Corea No 13. L'11 de novembre va ser designat per la UNESCO com a Obra Mestra del Patrimoni Oral i Intangible de la Humanitat. Avui en dia, \xc3\xa9s una combinaci\xc3\xb3 dels ritus de commemoraci\xc3\xb3 i diverses obres tradicionals. El m\xc3\xa9s destacat \xc3\xa9s la tradicional dansa de m\xc3\xa0scares Gwanno, que nom\xc3\xa9s es realitza en aquest festival._NEWLINE_A m\xc3\xa9s dels festivals coneguts com el de Dano, hi ha diversos festivals m\xc3\xa9s recents a Gangneung, com el IJAF (Internacional Junior Festival d'Art) gaudeix de gran popularitat. El IJAF \xc3\xa9s un festival cultural per als joves de tot el m\xc3\xb3n, es realitza un cop l'any, a principis d'agost i dura quatre dies amb 300 participants de set nacions i m\xc3\xa9s de 500 visitants per nit._NEWLINE_L'equip de futbol local \xc3\xa9s el Gangwon FC (\xea\xb0\x95\xec\x9b\x90 FC), fundat el 18 de desembre del 2008 i juga a l'estadi Gangneung de la ciutat amb capacitat per a 30.000 espectadors. L'equip juga a la lliga professional de Corea del Sud anomenada K-League._NEWLINE_La ciutat va ser seu del Campionat dels Quatre Continents de Patinatge Art\xc3\xadstic sobre Gel del 2005."